2014 թ.-ի հուլիսի տվյալներով Վիքիպեդիան ամսական կտրվածքով ունեցել է ավելի քան 88 միլիոն այցելու [1]։ Ներկայումս ցանցում կան ավելի քան 71 հզ. ակտիվ հոդվածագիրներ [2], ովքեր 287 լեզուներով միաժամանակ աշխատում են ավելի քան 33 միլիոն հոդվածների վրա[3]։ Այսօրվա դրությամբ անգլերեն Վիքիպեդիայում [4] կա ավելի քան 4.6 միլիոն հոդված։ Ամեն օր աշխարհի բոլոր ծայրերից հարյուր հազարավոր այցելուներ տասնյակ հազարավոր համատեղ խմբագրումներ են անում և ստեղծում հազարավոր նոր հոդվածներ՝ բազմացնելով Վիքիպեդիա հանրագիտարանում հավաքված գիտելիքները։ (Տես նաև՝ Հայերեն Վիքիպեդիայի վիճակագրությունը և Վիքիպեդիայի համապարփակ վիճակագրություն հոդվածները)։